AlexejDobrolubov/national_council_slovak_2010 huggingface dataset:
73. schôdza NR SR - 1.deň - B. popoludní
Dátum: 2022-09-28
Poslanec: Kuffa, Štefan (-)
Druh vystúpenia: Vystúpenie s faktickou poznámkou

130. Vážený pán kolega Milan Mazurek, pozri sa trošku spätne dozadu. Vy ste pri prorodinnom balíčku vytvorili proliberálnu kliku. A ty si jeden z tých, ktorý si tu teraz vrieskal, ale ty tak vrieskaš, že ty ani seba samého nie si schopný počuť. Ty tak hulákaš, že aj seba prehulákaš. Ale ten prorodinný balíček, keď sme tuná hlasovali v pléne Národnej rady, a áno a súviselo to aj s tým, že či SaS-i zotrvajú vo vláde, alebo nezotrvajú. Ste nehlasovali za pro rodinný balíček. Ohliadnuc od SaS-ov, akí sú, ale ty si nepodporil rodiny na Slovensku. Hlavná vec, že ste, REPUBLIKA, jakí ste vy vlastenci, ako vy podporujete. A ako to chcete podporovať? Tých psov, čo Sulík tu nám mimoriad... mimoriadnu túto mal schôdzu Národnej rady, alebo keď predložil tuná návrh zákona, že psy a mačky žeby chodili do reštaurácie, naše deti aby zostali pod stolami, kdesi úplne na okraji. Ste vytvorili tu takú liberálnu kliku a budeš tuná vrieskať, hulákať. Si myslíš, že prehulákaš tuná celé Slovensko. To si na omyle. A na iných poukazuješ, že aký majú patent na rozum. No tak asi vy ho máte, ten patent na rozum. Ja budem stáť vždy na strane dobra a spravodlivosti a všetko pre to urobím. Všetko pre to urobím. A tu je vidieť, aká liberálna klika sa vytvára už teraz do budúcna a čo čaká Slovenskú republiku. Vážení občania, dávajte si pozor aj v najbližších voľbách, komu dáte ako tie hlasy, lebo tá liberálna klika sa už teraz dáva tuná dohromady v Národnej rade. A to je tá klika, ktorá má plné reči pomoci, tak SaS-i teraz sú mimo vlády a tu predkladajú koľké návrhy zákona, ale keď boli pri moci, boli málo aktívni a neurobili nič alebo minimálne pre Slovenskú republiku a pre tento štát. Je to hanba a ostuda.
73. schôdza NR SR - 1.deň - B. popoludní
Dátum: 2022-09-28
Poslanec: Kuffa, Štefan (-)
Druh vystúpenia: Vystúpenie s faktickou poznámkou

62. Pán Sulík, povedali ste, aby krajina bola kvalitne spravovaná. No tak ja vám to poviem. Aj to, čo sme tu počuli ako v tých dvoch vystúpeniach, prihrávate kšefty svojim vyvoleným oligarchom a ste povaľačmi... a povalačmi vlád. To je nepopierateľné, z toho sa nevyzujete. Na jednej strane tuná plačete, že ste mimo vlády, potom ste pripravení zase, že pôjdete naspäť. Ale veď Igor Matovič vám tu dal ponuku, nech sa páči, príďte do vlády. Však vám to v závere povedal a venoval vám možno desať minút z tej, z tej hodiny. A on na vás čaká, žeby ste prišli do vlády, aký ste fajn. Ale ja vám poviem, jaký ste fajn a aby krajina bola dobre spravovaná. Váš rezort, ktorý ste vy viedli, ministerstvo hospodárstva, kým jedna megawatthodina v januári stála 40 eur, dneska je to 200 euro, 600, 700? Prosím vás pekne, veď krajina je na pokraji kolapsu, firmy kolabujú, rovnako aj rodiny, ľudia majú strach, všetko sa zdražuje. Tak to je tá vaša kva... kvalitne spravovaná krajina. 1,2 mld., ktoré Slovnaft získal na ruskej rope, no tak ste neboli, ochotní podporiť návrh, ktorým by sme pomohli aj rodinám. Áno, psy pre vás v reštauráciách, vy dokážete lámať aj, aj skrátené legislatívne konanie, a aby sme hlasovali o takých nezmyselnostiach vo vašom kilečku, a dali ste prednosť pred našimi deťmi. No a keď pani Cigániková reagovala tuná takto bokom a nerešpektujeme tento rokovací poriadok, no tak ja si tiež tuná dovolím ako reagovať a povedať, viete, pán Sulík, vy tuná sa takto vykrúcate, ale do predčasných volieb nechcete ísť. Vaše očakávania sú jaké? Tu vyčítate diplomovú prácu Igorovi Matovičovi. Tu máte ministra školstva. Aká je jeho diplomová práca? Nikto tu nerozoberá pána Gröhlinga, že aký je plagiátor. A vy to stále budete vyťahovať, staré veci vo... (Prerušenie vystúpenia časomerom.)
66. schôdza NR SR - 8.deň - B. popoludní
Dátum: 2022-06-28
Poslanec: Kuffa, Štefan (-)
Druh vystúpenia: Vystúpenie s faktickou poznámkou

54. Zaujalo ma, pán minister, keď ste tuná spomenuli, že chystáte pripraviť zákon o nezistených vlastníkoch a že by tie v podstate pozemky prešli do vlastníctva štátu, aby ste mohli robiť zelené alebo modré oázy a že to bude vlastne ten environmentálny najzelenší zákon. Viete, pán minister, prepáčte, no, prepáčte mi, ale keď budeme o tomto hlasovať a to, čo ste povedali v takej skratke, ja budem keď aj jeden z mála, ale budem prvý z tých, ktorý bude proti tomu. Pán minister, vy tu sa postavíte a poviete, inými slovami, ja to poviem v ľudskej reči, že chystáte sa ukradnúť za štát pôdu vlastníkom. No veď vy si dajte námahu, máte milión päťstotisíc tých štátnych úradníkov, nech tých vlastníkov zistia. A treba im pôdu vrátiť. Tento štát málo ukradol pôdu vlastníkom? Vy nemáte dostatok štátnej pôdy? Však za desiatky rokov štát má pôdu a vy len teraz ste na to prišli, že idete robiť zelené a modré oázy. Prosím vás pekne, to čo to má znamenať? No ja nebudem hlasovať za takýto návrh zákona. To, že sú nezistení vlastníci, to neznamená, že oni aj reálne neexistujú. To neni, to neni pravda, pretože takých je mizivé percento a nie je to 8 %, ako ste to povedali. To je naozaj minimum, že nemali úplne žiadneho dediča. A vy zrovna na tomto budete ako zriaďovať tieto veci. Veď vy povoľte aj na súkromných pozemkoch, aby sa mohli tieto zelené a modré oázy zriaďovať a nešikanujte ľudí. Veď tuná stavebný zákon, vy chcete zriadiť jazierko, remisky, ja neviem, kde čo všetko, príde PPA-čka, tá vám bude obvod stromov ešte merať, že a vám odratáva z celkovej výmery pozemku, prosím vás pekne, to je aká šikana? My tu plačeme nad remiskami, že nemáme. My máme vytvorené takéto biotopy aj prirodzene, ale si ich udržujme! Podporme tuná súkromný sektor! A nie štát ide kradnúť... (Prerušenie vystúpenia časomerom.)
66. schôdza NR SR - 8.deň - B. popoludní
Dátum: 2022-06-28
Poslanec: Kuffa, Štefan (-)
Druh vystúpenia: Vystúpenie s faktickou poznámkou

46. Pán Mičovský, asi ten protikorupčný étos na ministerstve pôdohospodárstva zomrel. Asi tak si to zavŕšil, to svoje vystúpenie v tej rozprave. K tým pozemkovým úpravám, ktoré si ako spomínal, a je tu aj pán minister, strašne veľa peňazí, poviem takto, nie sme minuli na tie pozemkové úpravy, ale vyhodili, lebo veľakrát sú to vyhodené peniaze. Tuná hovoríme o drobení pozemkov a veľakrát to tu zaznelo a že či ten, tí dediči budú viacerí alebo jeden dedič, aby sa nedrobili tie pozemky. Myslím si, že na Slovensku, ak by ste mali ambíciu do budúcna raz zavádzať zákon taký, že by dedil napríklad najstarší v rodine, či už je to syn a keď nemajú syna, tak potom je to dcéra, nemyslím si, že by sa to celkom ujalo, lebo ten rakúsko-uhorský model, ktorý tuná za tie desiatky rokov alebo stáročia je tuná, myslím si, že ľudia sú veľmi ako na to nastavení. Ale k tým pozemkovým úpravám chcem povedať takúto vec, pán minister, viete, aj tuto padlo aj v rámci tých rozpráv tie katastrálne cesty, predrečníci tu spomínali, že každý pozemok musí byť v podstate prístupný, veď to je cieľom pozemkových úprav. No ale ja sa pýtam, no na čo sú nám pozemkové úpravy, keď reálne my v teréne a v praxi my tie prístupové cesty nemáme. Sú agrobaróni tak drzí a arogantní stále na východnom Slovensku, nielen vám katastrálne cesty rozorú, ale aj váš pozemok bez, vy zaplatíte daň, zaplatíte nájomné, oni zhrabnú dotáciu. To je úplne strašné toto, čo sa deje. A vy na vlastný pozemok a k vlastným pozemkom sa neviete dostať. Na čo sú nám také pozemkové úpravy, ktoré katastrálne cesty sú len virtuálne? (Prerušenie vystúpenia časomerom.)
69. schôdza NR SR - 2.deň - A. dopoludnia
Dátum: 2022-06-24
Poslanec: Kuffa, Štefan (-)
Druh vystúpenia: Vystúpenie s faktickou poznámkou

137. Pán kolega, keď ste hovorili, že od šiestich rokoch ste v lese, tak dúfam, že nespochybňujete tú skutočnosť, že regulácia medveďov je nevyhnutná a že tieto medvede sú pred... premnožené, to je úplne faktom. Už len ten, kto to chce spochybňovať, tak to bude donekonečna, do omdletia spochybňovať. Tiež ma upútala tá informácia, ktorú ste podali. Nie je to nič nové, čo ste povedali, ale ste to tak a znova tak vypichli, že vo vašom chotári je 3-tisíc danielov. No ak to bolo minulý rok, tak čo, na budúci rok ich bude koľko, 4-5-tisíc? Nechcem povedať, že raz toľko, že 6-tisíc. Ale koľko ich bude? Keď len o tisícku pribudne. A tak ako ste to aj priznali, že v podstate ste nahliadli aj do radov poľovníkov, ktorí v podstate nestíhajú nejak tú premnoženú zver tlmiť, ale vy ste vládny poslanec. My už sme v druhej polovici volebného obdobia a my stále čakáme na návrh zákonov a jeden zo zákonov je ten, ktorý bude chrániť majetky ľudí, našich obyvateľov, 120-miliónové škody, ktoré sú na poliach, a to nielen na poliach, ale aj v lesoch, ktoré sa o... sa odhaduje. A tie reálne škody sú. Sú poľnohospodári, kde tá zver dokáže im zožrať úplne, totálne všetko. Ako k tomu prídu? Zákon o poľovníctve, som zvedavý sám, aký príde tuná. Má byť taký, kde v podstate ten vlastník alebo – a to je aj rečníka otázka – kto lepšie ako vlastník si ochráni svoje vlastné polia a svoje vlastné majetky. Tu to treba jednoducho zmeniť, aby poľovníctvo nebolo len o tom, aby sa lovila iba trofejová zver a nejakým pánskym huncútstvom, ale aby sme chránili ľudí, obyvateľstvo, ale s... aj majetky ľudí.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuriak, Milan (OĽANO)
Druh vystúpenia: Vystúpenie

132. Ďakujem. Vážený pán predsedajúci, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu zákona je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla sa na tom, že návrh zákona prerokuje v druhom čítaní. V súlade s rozhodnutiami predsedu Národnej rady navrhujem, aby návrh zákona prerokovali: Výbor Národnej rady Slovenskej republiky pre financie a rozpočet, Ústavnoprávny výbor Národnej rady Slovenskej republiky. Za gestorský výbor navrhujem Výbor Národnej rady Slovenskej republiky pre financie a rozpočet. Zároveň odporúčam, aby uvedený návrh výbory prerokovali do 30 dní a v gestorskom výbore do 32 dní od prerokovania tohto bodu pro, tohto návrhu zákona v prvom čítaní na chôdzi Národnej rade Slovenskej republiky. Pán predsedajúci, skončil som, otvorte, prosím, rozpravu.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuriak, Milan (OĽANO)
Druh vystúpenia: Vystúpenie

128. Ja iba stručne. Chcem vás ako spravodajca, aj ako človek pochádzajúci z 9 detí a otec veľkej rodiny, chcem vás poprosiť o podporu tohto veľmi dobrého a potrebného zákona pre naše rodiny, pre naše matky s deťmi. Tak verím tomu, že v tomto pléne sa nájde väčšina poslancov, ktorí tento prorodinný, prosociálny návrh zákona podporia. Ďakujem za podporu. A hlasovanie zajtra o jedenástej.
90. schôdza NR SR - 10.deň - A. dopoludnia
Dátum: 2023-05-17
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

46. Ďakujem za slovo. Môžete si myslieť, čo chcete, ale ja s tým, čo zaznelo v rozprave, súhlasím. Áno, toto, toto sa, bohužiaľ, na Slovensku deje. Toto je realita, toto je realita tejto modernej pokrokovej doby a my naozaj musíme s tým niečo robiť a musíme tomu všetkými možnými spôsobmi zabrániť. Mňa ako otca väčšej rodiny a ešte troch neplnoletých detí veľmi mrzí a budem robiť všetko preto naďalej, aby, aby sa týmto ohavnostiam a zvrátenostiam zabránilo. Naozaj, nikto nemá právo svoje mylné predstavy a hodnoty pretláčať nám väčšine, majorite ľudí na Slovensku, ktorí, ktorí si ešte stále ctíme normálne a slušné hodnoty. Tak ako tu zaznelo, nikto sa ľuďom s inými názormi a inými hodnotami nemieša do ich života, majú právo si žiť tú svoju inakosť, nikto im nevstupuje do ich súkromia. Dlhé roky to takto fungovalo. Však nie iba v poslednej dobe vieme o tom, že sú homosexuáli, že sú transsexuáli, že sú lesbičky a že sú nejak, ja neviem, rôzne iné inakosti a orientácie. Roky si títo ľudia spokojne žili a teraz títo progresívni liberáli v poslednej dobe sú ako utrhnutí z reťaze. Ako toto už je, toto už je doslova šialenstvo, čo oni robia a naozaj, keď som zisťoval u niektorých učiteľov, sú vybrané školy, čo ma zarazilo. Sú vybrané školy dokonca ešte aj na Orave, ktoré tieto ohavnosti, ohavnosti do škôl dostali. Ja sa čudujem aj jednej riaditeľke, jednej riaditeľke na Orave, že ona musela nejak súhlasiť ako riaditeľka. Nie som odborník na školstvo, ale musela dať... (Prerušenie vystúpenia časomerom.)
90. schôdza NR SR - 10.deň - A. dopoludnia
Dátum: 2023-05-17
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

28. Ďakujem za slovo. Kolega Rišo, ja ti ďakujem, že si takto otvorene aj predtým v rozprave, ktorú som počúval z iného miesta, ale aj teraz v tejto doplňujúcej, tak som rád, že aj ty patríš k tým ľuďom so skutočnými hodnotami a ďakujem ti, že si to takto priamo, kultivovaným spôsobom pomenoval. Ja chcem aj z tohto miesta vyzvať ďalších nielen poslancov, ale aj všetkých ľudí na Slovensku s hodnotami, so skutočnými hodnotami, aby, aby sme boli výraznejší v tomto boji, lebo naozaj to, čo sa deje v poslednom období, hlavne posledné mesiace, zo strany progresívnych liberálov, to už je cez čiaru. Aj tu spomínaný, ja ho dám do úvodzoviek, odborník, lebo takýchto odborníkov ja uznávať nebudem, lebo to, čo pán profesor a človek s mnohými inými titulmi, čo vyplodil zo seba tým jeho vyjadrením, tak to je, to je katastrofa. A o to viacej mi takíto ľudia dodávajú chuti, odvahy a guráže vzoprieť sa týmto ohavnostiam, zvrátenostiam, jednoducho my, my sme zodpovední nielen za ekonomické, za ekonomické veci, ale aj za morálne a to viacej, že sme zákonodarcovia a musíme urobiť všetko preto, aby sme chránili naše deti, aby sme nedovolili týmto progresívnym liberálom trýzniť duše nevinných, nevinných detí. Ja mám s progresívcami ako veľmi nepríjemné skúsenosti za posledné obdobie, ako tých vyhrážok, čo som ja zažil od nich za, za posledné obdobie, to už ako, to už je aj na trestné oznámenie. Ja im nevyhrá... ja sa im nevyhrážam, neútočím na nich, iba jasne, zroz... (Prerušenie vystúpenia časomerom.)
90. schôdza NR SR - 9.deň - B. popoludní
Dátum: 2023-05-16
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

106. Ďakujem za slovo. Ja, ja sa za tie tri, tri roky aj paru mesiacov snažím držať v tomto pléne toho racia, zdravého sedliackeho rozumu a, samozrejme, aj načúvam odborníkom, ale naozaj tým skutočne odborníkom. Podľa mňa všetko musí mať svoju mieru, na zákazy a príkazy musíme byť pripravení. Čo sa týka zákazu spaľovacích motorov, podľa mňa a nielen podľa mňa, ale aj podľa mnohých odborníkov, podľa mňa do roku 2035 nie je pripravené nielen Slovensko, nie ani spomínané štáty, ktoré sú v uznesení, ale určite aj mnohé ďalšie, ďalšie krajiny Európy. Podľa mňa z toho najväčší osoh by mala, mala Čína, ktorá je, ktorá je najviac pripravená na alternatívu, čo sa týka áut. Veľa už bolo na túto tému povedané aj v médiách, ale aj túto tému sme otvorili aj na hospodárskom výbore, bola spomínaná aj na finančnom výbore, ktorých výborov som členom, a naozaj skôr z toho vypočutého od fundovaných ľudí mi vychádza, že naozaj nie sme na to pripravení a treba aj pozerať, aké škody by platnosť tohto, tohto termínu spôsobila aj v automobilovom priemysle. Samozrejme, týkalo by sa to zamestnanosti, zamestnanosti ľudí hlavne, hlavne možno na vidieku alebo v tých regiónoch, kde je menej pracovných príležitostí, že treba, treba pozerať aj pri nariadeniach Európskej komisie nie iba na á, ale aj na bé, že vždy treba pozerať aj na to... (Prerušenie vystúpenia časomerom.)
90. schôdza NR SR - 9.deň - A. dopoludnia
Dátum: 2023-05-16
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

56. Ďakujem za slovo. Igor, chcem ti z tohto miesta poďakovať v mene všetkých ľudí, rodín, matiek, starých mám za to, čo si doteraz pre tých najzraniteľnejších urobil za obdobie niečo viac ako tri roky. Všetci vieme, nielen v tomto pléne, ale aj verím, že väčšina ľudí na Slovensku, vieme, koľko si pre budovanie prorodinného a sociálneho štátu obetoval. Nemal si problém sa vzdať ani pre mnohých lukratívneho postu ministra len preto, aby si pomohol rodinám s deťmi, matkám, aby si pomohol tým najzraniteľnejším. Verím tomu, že toto ti ľudia na Slovensku nikdy nezávidia a viem, že toto nerobíš kvôli politickým bodom, ale robíš to zo srdca a robíš, robíš to preto, lebo, lebo naozaj v tvojom DNA je pomoc a máš empatiu voči tým najslabším. Naozaj za toto si ťa veľmi vážim. Ja som rád, že môžem byť svojou maličkosťou aj ja súčasťou tohto budovania možno časom naozaj najprorodinnejšieho a najsociálnejšieho štátu v Európe a za všetkých aj kolegov poslancov, ktorí sme toho súčasťou, ti chcem poďakovať. Ale chcem poďakovať aj napríklad exministrovi Milanovi Krajniakovi, ktorý tiež, ako som ho sledoval za tie tri roky, tak bol pri mnohých veľmi dobrých veciach, čo sa týka pomoci naozaj aj rodinám, zdravotne postihnutým, dôchodcom a aj tým najzraniteľnejším. Naozaj ešte raz, ďakujem ti v mene všetkých matiek, všetkých rodín... (Prerušenie vystúpenia časomerom.)
90. schôdza NR SR - 9.deň - A. dopoludnia
Dátum: 2023-05-16
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

38. Ďakujem, ďakujem za slovo. Kolegyňa Anka, ja ti ďakujem za tvoje slová v rozprave, ďakujem ti z tohto miesta aj za tvoj dlhoročný boj za normálnosť, slušnosť, za skutočné hodnoty. Nielen ako poslankyňa Národnej rady, ale aj ako europoslankyňa si v tom, v tej veľkej progresívno-liberálnej presile v europarlamente, aj tam si dokázala bojovať za hodnoty, ktoré sú blízke nielen mne, ale aj väčšine kolegýň a kolegov v tomto pléne. Verím tomu, že aj po tomto hlasovaní o návrhu zákona pomoci rodinám, hlavne matkám a mladým ľuďom, že si po tomto hlasovaní môžme povedať, že, že poslanci v Národnej rade sú stále vo väčšine a sú tí, ktorí, ktorí naozaj podporujú dobré veci, chránia hodnoty, chránia život. Verím tomu, že aj poslanci zo strany REPUBLIKA, aj z ĽSNS, samozrejme, SMER-u, HLAS-u podporia, s poslancami zo strany SaS moc nepočítam, možno sa v niektorých na koniec tohto volebného obdobia pohne svedomie a možno nejakí jednotlivci, niektorí jednotlivci dokážu nepočúvnuť v tomto nášho výletníka Richarda Sulíka, ktorý pretrmácal, premárnil milión eur, možno aj viacej, a možno aj kvôli tomu si povedia, no teda tak takýto líder, lebo ja verím tomu, že mnohí poslanci zo SaS-ky ani členovia radoví vôbec o tomto drahom výlete za, aj za... (Prerušenie vystúpenia časomerom.)
90. schôdza NR SR - 9.deň - A. dopoludnia
Dátum: 2023-05-16
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

24. Ďakujem za slovo. Kolega Peter, ty sa nemáš za čo hanbiť, že si Róm, lebo si spomenul v rozprave. Naozaj ty môžeš byť hrdý, že si Róm a Rómovia môžu byť hrdí na teba, ako ich zastupuješ nielen ako poslanec v tomto pléne, aj ako človek, že naozaj ty si reprezentačná vzorka tejto komunity a nie iba ty, veď poznám veľa slušných Rómov a niektorí ľudia, niektorí ľudia zaraďujú a hodnotia Rómov podľa pár osád na Slovensku. Takže naozaj nemáš sa za čo hanbiť. Poznám ťa niečo viac ako tri roky a môžem povedať úprimne, že som rád, že som tvojim kolegom... (Prerušenie vystúpenia predsedajúcim.) Pčolinský, Peter, podpredseda NR SR Páni poslanci, sami seba vyrušujete! Kuriak, Milan, poslanec NR SR Pán Blcháč, ja viem, že ste trošku v strese, lebo však takýto ste postavený pred taký návrh zákona, kde ťažko vysvetlíte ľuďom, kde ťažko vysvetlíte ľuďom, že samosprávy. Viete, veď samosprávam, samosprávam sa za toto volebné obdobie dalo toľko peňazí, že naozaj už je, už je nechutné a nevhodné stále nariekať, že samosprávy, samosprávy. A vy sa najviac, vy sa najviac oháňate samosprávami práve pri, práve pri týchto prorodinných témach. Ja vás chcem poprosiť, veď ja vás pokladám, minule ste mi povedali, že ste evanjelik, ak si dobre pamätám. Tak ja verím tomu, že pozitívne ovplyvníte váš poslanecký klub v strane, v strane SMEROHLAS a že všetci do jedného zahlasujete za tento návrh zákona. Však naozaj ste chodili aj do nášho mesta. Ja si pamätám v kine Javor, kde sme nedávno mali debatu... (Prerušenie vystúpenia predsedajúcim.) Pčolinský, Peter, podpredseda NR SR Pán poslanec, máte reagovať na pána poslanca Polláka, nie Blcháča. Kuriak, Milan, poslanec NR SR Aha, pardon, ale vráťte mi čas, lebo však ma pán poslanec obral o 30 sekúnd minimálne. Ale naozaj ja som chcel inak reagovať. Pčolinský, Peter, podpredseda NR SR Ale vy máte reagovať na Polláka, nie na Blcháča. Kuriak, Milan, poslanec NR SR Ale on ma, on ma obral, tak vráťte mi, prosím vás, čas.
90. schôdza NR SR - 9.deň - A. dopoludnia
Dátum: 2023-05-16
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

10. Áno, dobre, ďakujem. Ďakujem za slovo. Ja som veľmi rád, že tento týždeň rokovania v tomto pléne začíname práve takouto veľmi peknou, ale aj veľmi dôležitou témou ako je opäť pomoc, pomoc rodinám, pomoc matkám, pomoc mladým pracujúcim ľuďom, a to návrhom zákona Igora Matoviča matky bez daní a mládež alebo mladí ľudia bez daní. Je to naozaj veľmi dobrý návrh zákona a ja si myslím, že po tých desaťročiach od osemdesiateho deviateho roku je najvyšší čas reálne venovať zvýšenú pozornosť rodinám, rodinám s deťmi. Nehovorím to iba preto, že to mám odžité, však pochádzam z deviatich detí, vďakabohu a vďaka mojim rodičom, otcovi, že dal život, že nám dal život toľkým deťom, no a okrem, aj mamke, samozrejme, že sa obetovala pre nás, pre deti, vlastne celý život obetovala nám, za čo jej veľmi pekne ďakujem. Ale hovorím to aj preto, že sám som otcom veľkej rodiny a naozaj viem posúdiť, že aké je náročné v tejto dobe, aj spomeniem financie, že koľko financií treba pri výchove jedného dieťaťa od narodenia až do dospelosti. Asi pred rokom sme na finančnom výbore rozoberali a tam neviem, z úst koho zaznelo, že výchova jedného dieťaťa vynde okolo 50-tisíc eur od narodenia až po ukončenie štúdia. Ja si myslím, že pri týchto cenách že minimálne táto suma je potrebná a myslím si, že je to... (Prerušenie vystúpenia časomerom.)
90. schôdza NR SR - 8.deň - A. dopoludnia
Dátum: 2023-05-12
Poslanec: Kuriak, Milan (OĽANO)
Druh vystúpenia: Vystúpenie s faktickou poznámkou

214. Ďakujem za slovo. Richard, ja iba krátko. Chcem ti vyjadriť podporu a vďaku práve tejto téme týkajúcej sa matiek, mamičiek, týkajúcej sa mladých ľudí, ktorí si ešte len plánujú založiť rodiny. Som veľmi rád, že aj ty si súčasťou a si jedným z tých takých veľkých ťahúňov prorodinnej politiky a som rád, že môžem byť tvojím kolegom. Poznám ťa niekoľko rokov už, neviem, presne si to nepamätám koľko, ale myslím si, že to bude viac ako desať rokov, keď som ťa prvýkrát spoznal. Mal som tú možnosť pred tými rokmi, už som bol síce ženatý možno, ja neviem, možno aj 15, možno viac rokov, ale bol som na jednej, na jednej z tých tvojich prednášok, ktoré, ktoré si robieval po celom Slovensku. Teraz už asi nemáš taký priestor, ale pamätám si spred tých rokov, že ja som už mal vtedy minimálne dve deti, aj či už ďalšie, no áno, dve deti, ktoré sú už teraz dospelé, a aj napriek tomu, že som mal jasno aj čo sa týka rodičovstva, čo sa týka počtu viacerých detí, čo sa mi aj vďaka mojej manželke naplnilo, ale vtedy ako otca už, ktorý mal jasno akože čo sa týka prorodinného cítenia, tak vtedy ma tvoja prednáška oslovila, tak ti chcem aj z tohto miesta poďakovať. Určite aj vďaka tebe, vďaka tej tvojej iniciatíve, aj vďaka tým tvojim knižkám, ktoré som síce ani jednu z nich nestihol prečítať, ale tiež niektoré z nich, čo, čo som zaregistroval, tak práve sú k tomu prorodinnému cíteniu, tak naozaj z tohto miesta ti chcem poďakovať. Urobil si veľmi veľa práce nie iba ako poslanec, ale aj predtým ešte, keď si poslancom nebol, tak si urobil veľmi veľa práce pre prorodinnú... (Prerušenie vystúpenia časomerom.)